Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση, για έκτη φορά, του κανονισμού (ΕΚ) αριθ. 850/98 του Συμβουλίου για τη διατήρηση των αλιευτικών πόρων, μέσω τεχνικών μέτρων προστασίας των νεαρών θαλάσσιων οργανισμών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Για την αποτελεσματική εκτέλεση διάφορων τύπων αλιευτικών δραστηριοτήτων και για τη διατήρηση των αλιευτικών πόρων, απαιτείται αποσαφήνιση ή διόρθωση των όρων που θεσπίζονται στον κανονισμό του Συμβουλίου (ΕΚ) αριθ. 850/98, όσον αφορά:

1) τον υπολογισμό της αναλογίας ζώντος βάρους θαλάσσιων οργανισμών επί των αλιευτικών σκαφών μετά τη διαλογή ή την εκφόρτωση όσον αφορά τα αλιεύματα που αλιεύονται με δίκτυα τα οποία διαθέτουν διαστάσεις ματιών μικρότερες των16 mm.

2) την εγκατάσταση δικτυωμάτων με τετραγωνικά μάτια σε συρόμενα δίκτυα μεγέθους ματιών από 70 έως 79 mm και την εγκατάσταση δικτυωμάτων διαλογής σε συρόμενα δίκτυα μεγέθους ματιών από 32 έως 54 mm.

3) την αλιεία με δράγες.

4) την εκφόρτωση τεμαχίων καβουριών ή μη ακέραιων καβουριών.

5) τη διασφάλιση της τήρησης ελάχιστων μεγεθών καβουριών ανάλογα με τις περιοχές.

6) την ενημέρωση των αρμόδιων αρχών ελέγχου σχετικά με την αλιεία σε περιοχές που έχουν ορισθεί για την προστασία του σκουμπριού.

7) τον καθορισμό περιοχών και χρονικών περιόδων κατά τις οποίες απαγορεύεται η άσκηση καθορισμένων μεθόδων αλιείας για την προστασία του μπακαλιάρου merluccius merluccius.

8) το μέγεθος των ματιών σταθερών εργαλείων που πρέπει να χρησιμοποιούνται κατά την αλιεία μιας σειράς ειδών στη Βόρειο Θάλασσα και στις παρακείμενες γεωγραφικές περιοχές.

9) τη χρήση συνδυασμών δικτυών με μεγέθη ματιών 16 έως 31 mm και μεγαλύτερων ή ίσων προς 100 mm ή 80 έως 99 mm και μεγαλύτερων ή ίσων προς 100 mm στις περιοχές 1 και 2 του Skagerrak και Kattegat.

10) τα ελάχιστα μεγέθη αστακών, ευρωπαϊκής χωματίδας, γυαλιστερών Αμερικής και ενός είδους σαφριδιού.

11) τη μέτρηση του μεγέθους των αστακών.

2000/0215 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση, για έκτη φορά, του κανονισμού (ΕΚ) αριθ. 850/98 του Συμβουλίου για τη διατήρηση των αλιευτικών πόρων, μέσω τεχνικών μέτρων προστασίας των νεαρών θαλάσσιων οργανισμών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 37,

την πρόταση της Επιτροπής [1],

[1] ΕΕ L , , σ. .

τη γνώμη του Ευρωπαϊκού Κοινοβουλίου [2]

[2] ΕΕ L , , σ. .

τη γνώμη της Οικονομικής και Κοινωνικής Επιτροπής [3]

[3] ΕΕ L , , σ. .

Εκτιμώντας τα εξής:

(1) Για την αποτελεσματική εκτέλεση διάφορων τύπων αλιευτικών δραστηριοτήτων και για τη διατήρηση των αλιευτικών πόρων, απαιτείται αποσαφήνιση ή διόρθωση των όρων που θεσπίζονται στον κανονισμό του Συμβουλίου (ΕΚ) αριθ. 850/98 [4], όσον αφορά:

[4] ΕΕ L 124 της 27ης Απριλίού 1998, σ. 1, όπως τροποποιήθηκε τελευταία από τον κανονισμό ....

i) τον υπολογισμό της αναλογίας ζώντος βάρους θαλάσσιων οργανισμών επί των αλιευτικών σκαφών μετά τη διαλογή ή την εκφόρτωση όσον αφορά τα αλιεύματα που αλιεύονται με δίκτυα τα οποία διαθέτουν διαστάσεις ματιών μικρότερες των16 mm.

ii) την εγκατάσταση δικτυωμάτων με τετραγωνικά μάτια σε συρόμενα δίκτυα μεγέθους ματιών από 70 έως 79 mm και την εγκατάσταση δικτυωμάτων διαλογής σε συρόμενα δίκτυα μεγέθους ματιών από 32 έως 54 mm.

iii) την αλιεία με δράγες.

iv) την εκφόρτωση τεμαχίων καβουριών ή μη ακέραιων καβουριών.

v) τη διασφάλιση της τήρησης ελάχιστων μεγεθών καβουριών ανάλογα με τις περιοχές.

vi) την ενημέρωση των αρμόδιων αρχών ελέγχου σχετικά με την αλιεία σε περιοχές που έχουν ορισθεί για την προστασία του σκουμπριού.

vii) τον καθορισμό περιοχών και χρονικών περιόδων κατά τις οποίες απαγορεύεται η άσκηση καθορισμένων μεθόδων αλιείας για την προστασία του μπακαλιάρου merluccius merluccius.

viii) το μέγεθος των ματιών σταθερών εργαλείων που πρέπει να χρησιμοποιούνται κατά την αλιεία μιας σειράς ειδών στη Βόρειο Θάλασσα και στις παρακείμενες γεωγραφικές περιοχές.

ix) τη χρήση συνδυασμών δικτυών με μεγέθη ματιών 16 έως 31 mm και μεγαλύτερων ή ίσων προς 100 mm ή 80 έως 99 mm και μεγαλύτερων ή ίσων προς 100 mm στις περιοχές 1 και 2 του Skagerrak και Kattegat.

x) τα ελάχιστα μεγέθη αστακών, ευρωπαϊκής χωματίδας, γυαλιστερών Αμερικής και ενός είδους σαφριδιού.

xi) τη μέτρηση του μεγέθους των αστακών.

(2) Ο κανονισμός (ΕΚ) αριθ. 850/98 θα πρέπει να υποστεί σχετική τροποποίηση.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 850/98 τροποποιείται ως εξής:

1. Το άρθρο 5 παράγραφος 5 διαγράφεται.

2. Στο άρθρο 7,

α) η παράγραφος 4 αντικαθίσταται από τα εξής:

"4. Με την επιφύλαξη της παραγράφου 1 στοιχείο α), οι βενθοπελαγικές τράτες, οι δανέζικες τράτες ή παρόμοια συρόμενα εργαλεία με μέγεθος ματιών από 70 έως 79 χιλιοστόμετρα πρέπει να είναι εξοπλισμένα με δικτύωμα με τετραγωνικά μάτια μεγέθους ίσου ή μεγαλύτερου από 80 χιλιοστόμετρα".

β) το εξής κείμενο προστίθεται στο τέλος της παραγράφου 5:

"ή με δικτύωμα διαλογής, του οποίου η χρήση καθορίζεται υπό τους όρους που προβλέπονται στο άρθρο 46".

3. Το άρθρο 10 αντικαθίσταται από τα εξής:

"Άρθρο 10

Υπό την επιφύλαξη του άρθρου 4 ; απαγορεύεται,

-α) κατά τη διάρκεια οποιουδήποτε αλιευτικού ταξιδίου, κατά το οποίο βρίσκονται δράγες επί του σκάφους, η μεταφόρτωση θαλάσσιων οργανισμών εκτός των δίθυρων μαλακίων, και

-β) η διατήρηση επί του σκάφους ή εκφόρτωση άνω του 5% κατά βάρους θαλάσσιων οργανισμών, εκτός των δίθυρων μαλακίων".

4. Το άρθρο 18(4) αντικαθίσταται από τα εξής:

"4. - Τα βρώσιμα καβούρια μπορούν να διατηρούνται επί του σκάφους και να εκφορτώνονται μόνον ολόκληρα.

Ωστόσο, το 10% κατά βάρος κατ'ανώτατο όριο του συνολικού αλιεύματος καβουριών ή τεμαχίων τους που διατηρούνται επί του σκάφους ή εκφορτώνονται μπορεί να αποτελείται από καβούρια τα οποία δεν είναι ολόκληρα ή/και από αποσπασμένες δαγκάνες".

5. Η ακόλουθη παράγραφος 4 προστίθεται στο άρθρο 19:

"4. Απαγορεύεται η διατήρηση επί του σκάφους ή η εκφόρτωση βρώσιμων καβουριών που αλιεύτηκαν κατά τη διάρκεια οποιουδήποτε ταξιδίου κατά το οποίο η αλιεία πραγματοποιήθηκε καθ'ολοκληρίαν εντός:

- των περιοχών 1 και 2 βορείως του γεωγραφικού μήκους 56° Β ή

- της περιοχής 2 νοτίως του γεωγραφικού μήκους 56° Β, εκτός των Διαιρέσεων ICES IVb,c και των Διαιρέσεων ICES VIId,e,f ή

- των Διαιρέσεων ICES IVb,c νοτίως του γεωγραφικού μήκους 56° Β ή

- των Διαιρέσεων ICES VIId,e,f ή

- της περιοχής 3"

6. Στο τελευταίο εδάφιο της παραγράφου 3 του άρθρου 22, η παραπομπή στην αρμόδια αρχή ελέγχου της Γαλλίας και του Ηνωμένου Βασιλείου αλλάζει σε:

- για τη Γαλλία:

" CROSS Etel

Service Surpeche

Tιlιcopie: 33 (0) 2 97 55 23 75

Tιlex: CRAPECH 951.892 "

- για το Ηνωμένο Βασίλειο:

" Ministry of Agriculture Fisheries and Food:

Fax: +44 (0) 207 270 8125

Email: s.h.dutyroom-wpe@egd.maff.gov.uk

Telex: London 21274 "

7. Στο άρθρο 28:

a) η παράγραφος 1 στοιχείο α) αντικαθίσταται από τα εξής:

"(α) από την 1η Οκτωβρίου έως την 31η Ιανουαρίου του επόμενου έτους, στη γεωγραφική περιοχή που οριοθετείται από μία γραμμή που ενώνει διαδοχικά τις εξής συντεταγμένες.

- γεωγραφικό πλάτος 43° 46.5´ Β, γεωγραφική μήκος 7° 54.4´ Δ

- γεωγραφικό πλάτος 44° 01.5´ Β, γεωγραφικό μήκος 7° 54.4´ Δ

- γεωγραφικό πλάτος 43° 25´ Β, γεωγραφικό μήκος 9° 12´ Δ

- γεωγραφικό πλάτος 43° 10´ Β, γεωγραφικό μήκος 9° 12´ Δ

b) η παράγραφος 1 στοιχείο β) διαγράφεται.

8. Το παράρτημα VI αντικαθίσταται από το κείμενο του παραρτήματος 1 του παρόντος κανονισμού.

9. Στο παράρτημα Χ:

α) το στοιχείο 1 αντικαθίσταται από τα εξής:

"1. Συνδυασμός μεγέθους ματιών: 16 έως 31 mm + >= 100 mm

Τα αλιεύματα που διατηρούνται επί του σκάφους πρέπει να αποτελούνται από τουλάχιστον κατά 20% από οποιοδήποτε μείγμα γαρίδων και γαρίδας των ειδών Pandalus montagui, Crangon spp. και Palaemon spp."

β) το στοιχείο 4) αντικαθίσταται από τα εξής:

"4. Συνδυασμός μεγέθους ματιών: 80 έως 99 mm + >= 100 mm

Τα αλιεύματα που διατηρούνται επί του σκάφους πρέπει να αποτελούνται τουλάχιστον κατά 40% από οποιοδήποτε μείγμα των θαλάσσιων εκείνων οργανισμών που αναφέρονται στο παράρτημα Ι ως είδη - στόχοι για μεγέθη ματιών μεταξύ 80 και 99 mm."

10. Στο παράρτημα ΧΙΙ:

- το ελάχιστο μέγεθος της ευρωπαϊκής χωματίδας (Pleuronectes platessa) στις περιοχές 1 έως 5, εκτός από το Skagerrak και Kattegat, πρέπει να ανέρχεται σε 27cm.

- η εξής υποσημείωση πρέπει να συνδέεται με την παραπομπή στο ελάχιστο μέγεθος των 15cm για το σαφρίδι (Trachurus spp) στις περιοχές 1 έως 5, εκτός από το Skagerrak και Kattegat:

"Δεν εφαρμόζεται κανένα ελάχιστο μέγεθος για το σαφρίδι (Trachurus picturatus) που αλιεύεται σε παρακείμενα των Αζορών Νήσων ύδατα, τα οποία τελούν υπό την κυριαρχία ή τη δικαιοδοσία της Πορτογαλίας".

- η καταχώρηση "γυαλιστερά της Αμερικής (Spisula solidissima) αντικαθίσταται από την καταχώρηση "γυαλιστερά της Αμερικής (Spisula solida)", και

- το ελάχιστο μέγεθος των αστακών (Palinurus spp.) στις περιοχές 1 έως 5, εκτός από το Skagerrak και Kattegat πρέπει να είναι 95mm.

11. Στο παράρτημα XIII

- στο στοιχείο 3, η φράση "ή του αστακού" διαγράφεται.

- προστίθεται το εξής νέο στοιχείο 8:

"8. το μέγεθος των αστακών μετράται σύμφωνα με την εικόνα 7 ως μήκος του κελύφους από την άκρη του ρόστρου έως το διάμεσο σημείο του περιφερειακού άκρου του κελύφους.

- Η εικόνα του παραρτήματος 2 του παρόντος κανονισμού προστίθεται ως εικόνα 7.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ 1

Παράρτημα

"ΠΑΡΑΡΤΗΜΑ VI

ΣΤΑΘΕΡΑ ΑΛΙΕΥΤΙΚΑ ΕΡΓΑΛΕΙΑ: Περιοχές 1 και 2

>ΘΕΣΗ ΠIΝΑΚΑ>

(1) Τα βατραχόψαρα (Lophius spp.) που προέρχονται από τις ζώνες ICES VI και VII και διατηρούνται επί του σκάφους σε ποσοστό άνω του 30% των συνολικών αλιευμάτων και που προέρχονται από τις περιοχές αυτές, πρέπει να έχουν αλιευθεί με δίχτυα με μέγεθος ματιών τουλάχιστον 250 mm.

(2) Στις διαιρέσεις ICES VIIe και VIId, από τις 31 Δεκεμβρίου 1999, το ελάχιστο μέγεθος ματιών θα είναι 90 mm.

(3) Στις διαιρέσεις ICES VIIe και VIId, από τις 31 Δεκεμβρίου 1999, το ελάχιστο μέγεθος ματιών θα είναι 110 mm.

(4) Ισχύει μόνο στις διαιρέσεις ICES VIId και IIIa και στη Βόρειο Θάλασσα".

ΠΑΡΑΡΤΗΜΑ 2

>ΑΝΑΦΟΡΑ ΣΕ ΓΡΑΦΗΚΟ>